16. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 39935/1357 της 15/31 Μαρτ. 1977 (ΦΕΚ  Β΄316) Περί τροποποιήσεως και συμπληρώσεως της υπ' αριθ. 124206/74/27-1-1975 κοινής αποφάσεως περί αυξήσεως δικαιωμάτων ερμηνέων κατά την εξέτασιν μάρτυρος. Έχοντες υπ' όψει: 1.Τας διατάξεις: α)του άρθρ. 30 του Νόμ. 148 της 26ης Δεκ. 1913/1-2-1914 "περί μεταφραστικών γραφείων και αρχειοφυλάκων εν ταις προσαρτωμέναις χώραις και περί ερμηνέων ξένων γλωσσών", β)του άρθρ. 1 του Α.Ν. 586/1945 "περί τροποποιήσεως των άρθρ. 19, 20, 23, 24, 65, 66 και 70 της Ποινικής διατιμήσεως ως ταύτα ετροποποιήθησαν δια του Ν.Δ/τος της 26ης Ιουν. 1923 "περί τροποποιήσεως διατάξεων της Ποινικής διατιμήσεως, εκκαθαρίσεως κλπ., δι' ου ετροποποιήθη το άρθρ. 19 της Ποινικής διατιμήσεως αφορών εις την αποζημίωσιν των ερμηνέων κατά την εξέτασιν μαρτύρων», γ)του άρθρ. 2 του Ν.Δ. 600/1948 "περί αυξήσεως του δια του Α.Ν. 586/1945 οριζομένων οδοιπορικών εξόδων κ.λ.π. των καλουμένων μαρτύρων προς εξέτασιν ενώπιον Δικαστηρίου ή Δικαστικής Αρχής και αποζημιώσεων κλπ. των ερμηνέων μαρτυρικών Καταθέσεων", δ)τον από 2/14 Νοεμ. 1935 Α.Ν. "περί τροποποιήσεως του άρθρ. 128 της Ποινικής Δικονομίας". 2.Της υπ' αριθ. 124206/74/27/1/1975 (ΦΕΚ 129/6-2-75 τ.Β΄) κοινής αποφάσεως των Υπουργών Δικαιοσύνης και Οικονομικών "περί αυξήσεως δικαιωμάτων ερμηνέων κλπ.". 3.Το υπ' αριθ. 58744/76 έγγραφον της Εισαγγελίας Εφ. Αθηνών. Τροποποιούντες και συμπληρούντες τας ως άνω ημετέρας κοινάς αποφάσεις, αποφασίζομεν: Καθορίζομεν την αποζημίωσιν του καλουμένου ερμηνέως από 1ης Ιαν. 1977 ως ακολούθως: α)Δια πάσαν εξέτασιν ξενογλώσσου κατηγορουμένου ή μάρτυρος ην ερμηνεύει κατά το στάδιον της προδικασίας εις δραχ. 500, β)δια την παραμονήν του ερμηνέως εν τω ακροατηρίω κατά την πρωϊνήν Συνεδρίασιν εις δραχ. 500, γ)δια την παραμονήν του ερμηνέως και κατά την απογευματινήν συνεδρίασιν και μέχρι της 10ης μ.μ. εις δραχ. 500 εισέτι και δ)δι' εκάστην ώραν παραμονής του εν τω ακροατηρίω πέραν της 10 μ.μ. εις δραχ. 100 επί πλέον της υπό στοιχ. γ΄ καθοριζομένης αποζημιώσεως. Η εκκαθάρισις της ανωτέρω αποζημιώσεως των ερμηνέων συντελείται κατά τα ισχύοντα επί αποζημιώσεως μαρτύρων. Η παρούσα δημοσιευθήτω δια της Εφημερίδος της Κυβερνήσεως. (Αντί των σελ. 212,01-222,04(δ) Σελ. 212,01(α) Τεύχος 638-Σελ. 139 Ποινική Διατίμηση 9.Ε.α.15-16 9.Ε.α.16 Ποινική Διατίμηση 